У сілу дадатнага сальда знешняга гандлю ЕС з Беларуссю, якое склала ў 2011 годзе 6 мільярдаў еўра, Еўропа ператварылася ў найбуйнейшага саюзніка сістэмы Лукашэнкі і працягвае дапамагаць ёй заставацца на плыву. Таму неабходны мэтанакіраваныя меры, якія прама закрануць рэжым і прычыняць як мага меншую шкоду грамадзянам. Жаданы эфект здольныя прынесці эканамічныя санкцыі супраць строга вызначаных фірмаў і пасярэднікаў. У Беларусі маецца толькі жменька фактычных алігархаў, як правіла, былых супрацоўнікаў КДБ, якія ўладжваюць важныя для рэжыму экспартныя дамовы, прыцягваюць у краіну замежны капітал і праводзяць прыватызацыю, імкнучыся знайсці пакупнікоў на Захадзе.